Man hang van brug op N1Foto: Verskaf ŉ Skoktoneel het motoriste Dinsdagoggend begroet by die Bothaweg-afrit op die N1 in Centurion. Kapt. Dave Miller, woordvoerder van die polisie, het kort ná 07:00 aan Maroela Media gesê die polisie en nooddienste is steeds op die toneel waar ŉ man se liggaam aan ŉ tou aan die brug gehang het. Bane van die N1 noord is gesluit terwyl Bothaweg ook vir verkeer afgesper is onder die N1-brug. ŉ Groot getal noodvoertuie is op die toneel en verkeer in die omgewing is ontwrig. Volgens Miller is die polisie se forensiese- en speurdienste ook op die toneel en sal verdere besonderhede bekend gemaak word soos wat die polisie se ondersoek vorder. Lees ook: Meer bekend oor man wat van N1-brug hang